1.

Muutetaan liitteessä IV oleva I osa seuraavasti: a) Korvataan otsikko ”Lisäys” otsikolla ”Lisäys 1”. b) Lisätään lisäys 2 seuraavasti: ”Lisäys 2 24 artiklan mukaisen hyväksynnän vaatimukset luokkiin M1 ja N1 kuuluville valmiille ajoneuvoille, jotka valmistetaan suurina sarjoina kolmansissa maissa tai kolmansia maita varten 0. TAVOITE Ajoneuvoa pidetään uutena, kun a) sitä ei ole koskaan aikaisemmin rekisteröity; tai b) se on rekisteröity alle kuusi kuukautta ennen yksittäishyväksyntähakemuksen tekemistä. Ajoneuvoa on pidettävä rekisteröitynä, kun se on saanut pysyvän, väliaikaisen tai lyhytaikaisen hallinnollisen luvan, jonka nojalla sitä saa käyttää tieliikenteessä ja johon liittyy ajoneuvon tunnistaminen ja rekisteritunnuksen antaminen (1). 1. HALLINNOLLISET MÄÄRÄYKSET 1.1 Ajoneuvon luokitus Ajoneuvot on luokiteltava liitteessä II määritettyjen ehtojen mukaan. Luokittelussa a) on huomioitava ajoneuvon varsinainen istuinpaikkojen lukumäärä, ja b) suurin teknisesti sallittu kokonaismassa on se kokonaismassa, jonka valmistaja on alkuperämaassa ilmoittanut ja joka on saatavilla valmistajan virallisessa dokumentaatiossa. Tapauksissa, joissa korisuunnittelu estää ajoneuvoluokan vaivattoman määrittämisen, on noudatettava liitteessä II määritettyjä ehtoja. 1.2 Yksittäishyväksynnän hakeminen a) Hakijan on lähetettävä hyväksyntäviranomaiselle hakemus ja kaikki hyväksyntämenettelyssä tarvittavat asiakirjat. Jos toimitetut asiakirjat ovat puutteellisia, vääristeltyjä tai väärennettyjä, hyväksyntähakemusta ei hyväksytä. b) Yksittäisestä ajoneuvosta voi toimittaa vain yhden hakemuksen vain yhdessä jäsenvaltiossa. Yksittäinen ajoneuvo tarkoittaa fyysistä ajoneuvoa, jonka valmistenumero on selkeästi tunnistettavissa. Tämän kohdan soveltamista varten hyväksyntäviranomainen voi edellyttää, että hakija ilmoittaa kirjallisesti, että hän toimittaa yhdessä jäsenvaltiossa vain yhden hakemuksen. Hakija voi kuitenkin hakea yksittäishyväksyntää muissa jäsenvaltioissa sellaiselle ajoneuvolle, jonka tekniset ominaisuudet ovat täsmälleen samat tai samankaltaiset sellaisen ajoneuvon kanssa, jolle on myönnetty yksittäishyväksyntä. c) Hyväksyntäviranomaisen on määritettävä hakemuslomakkeen malli ja asiakirjan asettelu. Tiedot voivat koostua ainoastaan asianmukaisesta tietovalikoimasta, joka on liitteessä I. d) Tämän lisäyksen 4 kohdassa määritetään tekniset vaatimukset, joiden on täytyttävä. Vaatimukset ovat ne, joita sovelletaan hakemuksen jättöpäivämääränä uusiin ajoneuvoihin, jotka kuuluvat tuotannossa olevaan ajoneuvotyyppiin. e) Tässä liitteessä lueteltujen joidenkin säädösten edellyttämien tiettyjen testien osalta hakijan on toimitettava ilmoitus vaatimustenmukaisuudesta suhteessa yleisiin kansainvälisiin standardeihin tai sääntöihin. Ainoastaan ajoneuvon valmistaja voi antaa vaatimustenmukaisuusvakuutuksen. Vaatimustenmukaisuusvakuutuksella tarkoitetaan vakuutusta, jonka on antanut sellainen valmistajan organisaation toimisto tai osasto, jonka valmistajan johto on asianmukaisesti valtuuttanut ottamaan valmistajan täyden lakisääteisen velvollisuuden, joka koskee ajoneuvon suunnittelua ja valmistamista. Ne säädökset, joissa edellytetään kyseisen vakuutuksen toimittamista, luetellaan tämän lisäyksen 4 kohdassa. Jos vakuutus aiheuttaa epäselvyyksiä, hakijaa voidaan kehottaa hankkimaan valmistajalta vakuuttavaa todistusaineistoa, testausseloste mukaan lukien, jotta valmistajan ilmoitus voidaan vahvistaa oikeaksi. 1.3 Yksittäishyväksyntiä hoitavat tutkimuslaitokset a) Yksittäishyväksyntiä hoitavien tutkimuslaitosten on kuuluttava 41 artiklan 3 kohdassa tarkoitettuun luokkaan A. b) Poiketen siitä, mitä 41 artiklan 4 kohdan toisessa alakohdassa säädetään, tutkimuslaitosten on noudatettava seuraavia standardeja: i) EN ISO/IEC 17025:2005, kun ne suorittavat testejä itse; ii) EN ISO/IEC 17020: 2004, kun ne tarkistavat, vastaako ajoneuvo tässä lisäyksessä mainittuja vaatimuksia. c) Kun hakijan pyynnöstä on tehtävä erityisiä taitoja vaativia erityisiä testejä, hakijan on valittava jokin komissiolle ilmoitetuista tutkimuslaitoksista suorittamaan kyseiset testit. Jos esimerkiksi on tehtävä etutörmäystesti jäsenvaltiossa A olevan hakijan pyynnöstä, testin voi tehdä ilmoitettu tutkimuslaitos, joka sijaitsee jäsenvaltiossa B. 1.4 Testausselosteet a) Testausselosteet on laadittava standardin EN ISO/IEC 17025:2005 kohdan 5.10.2 mukaisesti. b) Ne on laadittava jollakin unionin kielellä, jonka hyväksyntäviranomainen määrittää. Kun 1.3 kohdan c alakohtaa sovelletaan ja testausseloste on laadittu jossakin muussa jäsenvaltiossa kuin sellaisessa, jonka vastuulle yksittäishyväksyntä on annettu, hyväksyntäviranomainen voi edellyttää, että hakija toimittaa selosteen täsmällisen käännöksen. c) Niiden on sisällettävä testatun ajoneuvon kuvaus ja yksiselitteinen tunnistus. Testituloksiin keskeisesti vaikuttavat osat on kuvailtava ja niiden tunnistemerkinnät on ilmoitettava. Osaesimerkkejä ovat äänenvaimentimet melunmittauksessa ja moottorinohjausjärjestelmä (ECU) pakokaasupäästömittauksessa. d) Sama tai toinen hakija voi esittää tiettyä ajoneuvoa koskevaa järjestelmää varten toimitetun testausselosteen uudestaan, kun haetaan yksittäishyväksyntää toiselle ajoneuvolle. Sellaisessa tapauksessa hyväksyntäviranomaisen on varmistettava, että ajoneuvon teknisiä ominaisuuksia verrataan huolellisesti testausselosteeseen. Ajoneuvon tarkastuksen ja testausselostetta täydentävien asiakirjojen perusteella on voitava päätellä, että yksittäishyväksyttävänä olevan ajoneuvon ominaisuudet vastaavat selosteessa kuvattuja ajoneuvon ominaisuuksia. e) Testausselosteesta saa toimittaa ainoastaan oikeaksi todistettuja jäljennöksiä. f) Edellä 1.4 kohdan d alakohdassa mainituilla testausselosteilla ei tarkoiteta selosteita, jotka laaditaan ajoneuvon yksittäishyväksynnän myöntämistä varten. 1.5 Yksittäishyväksyntäprosessiin kuuluu, että tutkimuslaitos tarkastaa kunkin yksittäisen ajoneuvon fyysisesti. Tätä käytäntöä on noudatettava aina. 1.6 Kun hyväksyntäviranomainen on vakuuttunut, että ajoneuvo täyttää tässä lisäyksessä määritetyt tekniset vaatimukset ja vastaa hakemuksen sisältämää kuvausta, viranomaisen on myönnettävä hyväksyntä 24 artiklan mukaisesti. 1.7 Hyväksyntätodistus on laadittava liitteessä VI olevan mallin D mukaisesti. 1.8 Hyväksyntäviranomaisen on pidettävä rekisteriä kaikista 24 artiklan nojalla myönnetyistä hyväksynnistä. 2. POIKKEUKSET 2.1 Yksittäismenettelyn erityisluonteen takia tämän direktiivin seuraavia artikloja ja niihin liittyvien liitteiden säännöksiä ei sovelleta: a) 12 artikla, joka liittyy tuotannon vaatimustenmukaisuutta koskeviin järjestelyihin; b) 8, 9, 13, 14 ja 18 artikla, jotka liittyvät ajoneuvon tyyppihyväksyntään. 2.2 Ajoneuvon tyypin tunnistaminen a) Hyväksyntätodistuksessa on mahdollisuuksien mukaan mainittava ajoneuvon alkuperämaassa määritetty tyyppi, variantti ja versio. b) Jos tyyppiä, varianttia ja versiota ei voida määritellä, koska asianmukaiset tiedot puuttuvat, voidaan viitata ajoneuvon tavalliseen kauppanimeen. 3. TEKNISTEN VAATIMUSTEN ARVIOINTI Jäljempänä 4 kohdassa olevien teknisten vaatimusten luetteloa arvioidaan säännöllisesti, jotta otetaan huomioon Genevessä toimivassa yhdenmukaistamista käsittelevässä maailmanfoorumissa (WP.29) meneillään oleva yhtenäistämistyö ja kolmansissa maissa tehtävä lainsäädännön kehittäminen. 4. TEKNISET VAATIMUKSET Selittävät huomautukset lisäykseen 2 1. Tässä lisäyksessä käytetyt lyhenteet OEM: valmistajan toimittama alkuperäislaitteisto FMVSS: Yhdysvaltain liikenneviraston standardi (Federal Motor Vehicle Safety Standard) JSRRV: Japan Safety regulations for Road Vehicles SAE: Society of Automotive Engineers CISPR: Comité international spécial des perturbations radioélectriques. 2. Huomautukset a) Nestekaasua tai paineistettua maakaasua koskeva asennus on tarkastettava kokonaan UNECE-säännön nro 67, 110 tai 115 mukaisesti. b) CO2-päästöjen arvioinnissa käytetään seuraavaa laskentakaavaa: Bensiinimoottori ja manuaalivaihteisto: CO2 = 0,047 m + 0,561 p + 56,621 Bensiinimoottori ja automaattivaihteisto: CO2 = 0,102 m + 0,328 p + 9,481 Bensiinimoottori ja sähköhybridi: CO2 = 0,116 m – 57,147 Dieselmoottori ja manuaalivaihteisto: CO2 = 0,108 m – 11,371 Dieselmoottori ja automaattivaihteisto: CO2 = 0,116 m – 6,432 Missä CO2 on CO2-päästöjen yhdistetty massa (g/km), m on ajokuntoisen ajoneuvon massa (kg) ja p on moottorin enimmäislähtöteho (kW). CO2:n yhdistetty massa lasketaan yhden desimaalin tarkkuudella ja pyöristetään sitten lähimpään kokonaislukuun seuraavasti: a) jos desimaalipilkun jälkeen tuleva luku on pienempi kuin 5, pyöristetään alaspäin b) jos desimaalipilkun jälkeen tuleva luku on 5 tai suurempi kuin 5, pyöristetään ylöspäin. c) Polttoaineenkulutuksen arvioinnissa käytetään seuraavaa laskukaavaa: CFC = CO2 x k-1 Missä CFC on yhdistetty polttoaineenkulutus (l/100 km), CO2 on CO2-päästöjen yhdistetty massa (g/km) sen jälkeen, kun se on pyöristetty noudattamalla huomautuksessa 2 b esitettyä sääntöä, k on kerroin, joka vastaa 23,81 kun kyseessä on bensiinimoottori 26,49 kun kyseessä on dieselmoottori. Yhdistetty polttoaineenkulutus lasketaan kahden desimaalin tarkkuudella. Sen jälkeen se pyöristetään seuraavasti: a) jos ensimmäisen desimaalin jälkeen tuleva luku on pienempi kuin 5, pyöristetään alaspäin b) jos ensimmäisen desimaalin jälkeen tuleva luku on 5 tai suurempi kuin 5, pyöristetään ylöspäin. d) Direktiiviä 74/297/ETY sovelletaan ajoneuvoihin, jotka eivät kuulu direktiivin 96/79/EY soveltamisalaan. e) Jos ajoneuvot noudattavat direktiiviä 96/79/EY, niiden ei tarvitse noudattaa direktiiviä 74/297/ETY. f) Direktiiviä 74/297/ETY sovelletaan luokan N1 ajoneuvoihin, joiden suurin teknisesti sallittu kokonaismassa ei ylitä 1,5:tä tonnia. I Osa: Luokkaan M1 kuuluvat ajoneuvot Kohta Viittaus säädökseen Vaihtoehtoiset vaatimukset 1 Direktiivi 70/157/ETY (Sallittu melutaso) Ohiajomelutesti a) On suoritettava testi noudattamalla menetelmää A, joka mainitaan UNECE-säännön nro 51 liitteessä 3. Noudatettavat raja-arvot on määritetty direktiivin 70/157/ETY liitteessä I olevassa 2.1 kohdassa. Ne sallitaan ylitettävän yhdellä dBA:lla. b) Testausradan on oltava UNECE-säännön nro 51 liitteen 8 mukainen. Erilaista testausrataa voidaan käyttää sillä ehdolla, että tutkimuslaitos on suorittanut korrelaatiotestit. Tarvittaessa on käytettävä korjauskerrointa. c) Kuitumaisia aineita sisältäviä pakokaasujärjestelmiä ei tarvitse käsitellä UNECE-säännön nro 51 liitteen 5 mukaisesti. Paikallaan olevan ajoneuvon testi On suoritettava testi UNECE-säännön nro 51 liitteessä 3 olevan 3.2 kohdan mukaisesti. 2 Direktiivi 70/220/ETY (Päästöt) Pakokaasupäästöt a) On suoritettava tyyppi I -testi direktiivin 70/220/ETY liitteen III mukaisesti käyttämällä 5.3.6.2 kohdassa mainittuja huononemiskertoimia. Noudatettavat raja-arvot on määritetty kyseisen direktiivin liitteessä I olevassa 5.3.1.4 kohdassa. b) Ajoneuvolla ei tarvitse olla ajettu vähintään 3 000 kilometriä kuten kyseisen direktiivin liitteessä III olevassa 3.1.1 kohdassa edellytetään. c) Testauksessa käytettävän polttoaineen on oltava direktiivin 70/220/ETY liitteessä IX tarkoitettua vertailupolttoainetta. d) Dynamometrin asentamisessa on noudatettava teknisiä vaatimuksia, jotka on määritetty kyseisen direktiivin liitteen III lisäyksessä 2 olevassa 3.2 kohdassa. e) Edellä a kohdassa mainittua testiä ei pidä tehdä, kun voidaan osoittaa, että ajoneuvo vastaa kyseisen direktiivin liitteessä I olevan 5 kohdan alkuhuomautuksessa mainittuja California Code of Regulationsin vaatimuksia. Haihtumispäästöt Bensiinimoottoreilla varustettuihin ajoneuvoihin on asennettava haihtumispäästöjen hallintajärjestelmä (esim. hiilisäiliö). Kampikammiopäästöt Kampikammiopäästöjen kierrättämiseen tarkoitettu laite vaaditaan. Sisäinen valvontajärjestelmä (OBD-järjestelmä) Ajoneuvoon on asennettava sisäinen valvontajärjestelmä. Sisäisen valvontajärjestelmän käyttöliittymän on kyettävä kommunikoimaan tavallisten diagnostiikkatyökalujen kanssa, joita käytetään säännöllisiin teknisiin tarkastuksiin. 2a Asetus (EY) N:o 715/2007 Kevyiden hyötyajoneuvojen päästöt (Euro 5 ja Euro 6) / tietojen saatavuus Pakokaasupäästöt a) On suoritettava tyyppi I -testi asetuksen (EY) N:o 692/2008 liitteen III mukaisesti käyttämällä asetuksen (EY) N:o 692/2008 liitteessä VII olevassa 1.4 kohdassa määritettyjä huononemiskertoimia. Noudatettavat raja-arvot on määritetty asetuksen (EY) N:o 715/2007 liitteessä I olevissa taulukoissa I ja II. b) Ajoneuvolla ei tarvitse olla ajettu vähintään 3 000 kilometriä, toisin kuin UNECE-säännön nro 83 liitteessä 4 olevassa 3.1.1 kohdassa on mainittu. c) Testauksessa käytettävän polttoaineen on oltava direktiivin asetuksen (EY) N:o 692/2008 liitteessä IX tarkoitettua vertailupolttoainetta. d) Dynamometrin asennuksessa on noudatettava teknisiä vaatimuksia, jotka on määritetty UNECE-säännön nro 83 liitteessä 4 olevassa 3.2 kohdassa. e) Edellä a kohdassa mainittua testiä ei pidä tehdä, kun voidaan osoittaa, että ajoneuvo vastaa komission asetuksen (EY) N:o 692/2008 liitteessä I olevassa 2 kohdassa mainittuja California Code of Regulationsin vaatimuksia. Haihtumispäästöt Bensiinimoottoreissa on oltava haihtumispäästöjen valvontajärjestelmä (esim. hiilisäiliö). Kampikammiopäästöt Kampikammiopäästöjen kierrättämiseen tarkoitettu laite vaaditaan. Sisäinen valvontajärjestelmä (OBD-järjestelmä) a) Ajoneuvoon on asennettava sisäinen valvontajärjestelmä. b) Sisäisen valvontajärjestelmän käyttöliittymän on kyettävä kommunikoimaan tavallisten diagnostiikkatyökalujen kanssa, joita käytetään säännöllisiin teknisiin tarkastuksiin. Savun opasiteetti a) Dieselmoottorilla varustetut ajoneuvot on testattava asetuksen (EY) N:o 692/2008 liitteen IV lisäyksessä 2 mainittujen testausmenetelmien mukaisesti. b) Absorptiokertoimen korjattu arvo on kiinnitettävä näkyvään ja helppopääsyiseen paikkaan. CO2-päästöt ja polttoaineenkulutus a) On suoritettava testi asetuksen (EY) N:o 692/2008 liitteen XII mukaisesti. b) Ajoneuvolla ei tarvitse olla ajettu vähintään 3 000 kilometriä, toisin kuin UNECE-säännön nro 83 liitteessä 4 olevassa 3.1.1 kohdassa on mainittu. c) Jos ajoneuvo vastaa California Code of Regulationsin vaatimuksia, jotka on mainittu asetuksen (EY) N:o 692/2008 liitteessä I olevassa 2 kohdassa, jolloin pakokaasupäästötestejä ei siis edellytetä, jäsenvaltioiden on laskettava CO2-päästöt ja polttoaineenkulutus käyttämällä selittävissä huomautuksissa (b) ja (c) määritettyä kaavaa. Tietojen saatavuus Tietojen saatavuutta koskevia säännöksiä ei sovelleta. 3 Direktiivi 70/221/ETY (Polttoainesäiliöt – alleajosuojat takana) Polttoainesäiliöt a) Polttoainesäiliöiden on oltava direktiivin 70/221/ETY liitteessä I olevan 5 kohdan mukaisia lukuun ottamatta 5.1, 5.2 ja 5.12 kohtaa. Säiliöiden on oltava erityisesti 5.9 ja 5.9.1 kohdan mukaisia, mutta tippumistestiä ei tehdä. b) Nestekaasua tai paineistettua maakaasua kuljettavien säiliöiden on oltava tyyppihyväksyttyjä sen mukaan, mitä UNECE-säännön nro 67 muutossarjassa 01 tai säännössä nro 110(a) on määritetty. Muovimateriaalista valmistettuja polttoainesäiliöitä koskevat erityissäännökset Hakijan on toimitettava valmistajan lausunto, jossa kerrotaan, että kyseisen ajoneuvon [ajoneuvon valmistenumero on määritettävä] polttoainesäiliö vastaa vähintään yhtä seuraavista: — direktiivin 70/221/ETY 6.3 kohta — FMVSS nro 301 (polttoainejärjestelmän eheys) — UNECE-säännön nro 34 liite 5. Alleajosuojat takana a) Ajoneuvon takaosa on rakennettava direktiivin 70/221/ETY liitteessä II olevan 5 kohdan mukaisesti. b) Kyseisiä tarkoituksia varten riittää, että 5.2 kohdan toisessa alakohdassa mainitut ehdot täyttyvät. 4 Direktiivi 70/222/ETY (Takarekisterikilven tila) Rekisterikilven tilan, kallistuksen, näkyvyyskulman ja asennon on oltava direktiivin 70/222/ETY mukaisia. 5 Direktiivi 70/311/ETY (Ohjauslaite) Mekaaniset järjestelmät a) Ohjausmekanismi on rakennettava itsekeskittyväksi. Tämän säännöksen noudattaminen on varmistettava suorittamalla testi, joka on direktiivin 70/311/ETY liitteessä I olevan 5.1.2 ja 5.2.1 kohdan mukainen. b) Ohjauslaitteiston vikaantuminen ei saa aiheuttaa sitä, että ajoneuvon hallinta menetetään täysin. Monimutkainen elektroninen ajoneuvonohjausjärjestelmä (drive-by-wire-laitteet) Monimutkainen elektroninen ohjausjärjestelmä sallitaan vain silloin, kun se on UNECE-säännön nro 79 liitteen 6 mukainen. 6 Direktiivi 70/387/ETY (Ovien lukot ja saranat) a) Ovien lukkojen ja saranoiden on oltava direktiivin 70/387/ETY liitteessä I olevan 3.2.1, 3.3.2 ja 3.4.1 kohdan mukaisia. b) 3.4.1 kohdassa määritettyjä vaatimuksia ei sovelleta, kun pystytään osoittamaan, että UNECE-säännön nro 11 tarkistuksen 1 muutoksen 2 6.1.5.4 kohtaa noudatetaan. 7 Direktiivi 70/388/ETY (Äänimerkinantolaite) Komponentit Äänimerkinantolaitteiden ei tarvitse olla direktiivin 70/388/ETY mukaisesti tyyppihyväksyttyjä. Laitteiden on kuitenkin annettava yhtäjaksoista ääntä, kuten kyseisen direktiivin liitteessä I olevassa 1.1 kohdassa edellytetään. Asennus ajoneuvoon a) On suoritettava testi direktiivin 70/388/ETY liitteessä I olevan 2 kohdan mukaisesti. b) Enimmäisäänenpainetason on oltava kyseisen liitteen 2.1.4 kohdan mukainen. 8 Direktiivi 2003/97/EY (Epäsuoran näkemän tarjoavat laitteet) Komponentit a) Ajoneuvossa on oltava direktiivin 2003/97/EY liitteessä III olevan 2 kohdan mukaiset taustapeilit. b) Peilien ei tarvitse olla kyseisen direktiivin mukaisesti tyyppihyväksyttyjä. c) Peilien kaarevuussäteet eivät saa aiheuttaa merkittäviä optisia vääristymiä. Kaarevuussäteet on tutkimuslaitoksen harkinnan mukaan tarkastettava noudattamalla menetelmää, joka on kuvattu kyseisen direktiivin liitteessä II olevassa lisäyksessä 1. Kaarevuussäteet eivät saa alittaa arvoja, joita kyseisen direktiivin liitteessä II olevassa 3.4 kohdassa edellytetään. Asennus ajoneuvoon Mittauksin on varmistuttava, että näkökentät noudattavat joko direktiivin 2003/97/EY liitteessä III olevaa 5 kohtaa tai direktiivin 71/127/ETY liitteessä III olevaa 5 kohtaa. 9 Direktiivi 71/320/ETY (Jarrulaitteet) Yleiset säännökset a) Jarrujärjestelmä on rakennettava direktiivin 71/320/ETY liitteessä I olevan 2 kohdan mukaisesti. b) Ajoneuvot on varustettava elektronisella lukkiutumattomalla jarrujärjestelmällä, joka kattaa kaikki pyörät. c) Jarrujärjestelmän ominaisuuksien on vastattava kyseisen direktiivin liitteessä II olevaa 2 kohtaa. d) Tällaisia tarkoituksia varten on tehtävä tietestejä radalla, jonka pinnassa on hyvä pito. Seisontajarrutesti on tehtävä 18 %:n kaltevuudessa (ylös ja alas). Ainoastaan jäljempänä mainitut testit on tehtävä. Ajoneuvon on kaikissa tapauksissa oltava täysin kuormitettuna. e) Edellä c kohdassa mainittua tietestiä ei pidä tehdä silloin, kun hakijalla on toimittaa valmistajan lausunto, jossa kerrotaan, että ajoneuvo vastaa joko UNECE-sääntöä nro 13-H mukaan lukien lisäys 5 tai FMVSS nro 135:tä. Käyttöjarru a) On tehtävä tyyppi 0 -testi, joka määritetään direktiivin 71/320/ETY liitteessä II olevassa 1.2.2 ja 1.2.3 kohdassa. b) Lisäksi on tehtävä tyyppi I -testi, joka on määritetty kyseisen direktiivin liitteessä II olevassa 1.3 kohdassa. Seisontajarru On suoritettava testi kyseisen direktiivin liitteessä II olevan 2.1.3 kohdan mukaisesti. 10 Direktiivi 72/245/ETY Radiohäiriöt (sähkömagneettinen yhteensopivuus) Komponentit a) Sähkö-/elektroniikka-asennelmien ei tarvitse olla direktiivin 72/245/ETY mukaisesti tyyppihyväksyttyjä. b) Jälkiasennettujen sähkö- tai elektroniikkalaitteiden on kuitenkin oltava kyseisen direktiivin mukaisia. Sähkömagneettinen säteily Hakijan on toimitettava valmistajan lausunto, jossa todetaan, että ajoneuvo noudattaa direktiiviä 72/245/ETY tai seuraavia vaihtoehtoisia standardeja: — laajakaistainen sähkömagneettinen säteily: CISPR 12 tai SAE J551-2 — kapeakaistainen sähkömagneettinen säteily: CISPR 12 (ulkoinen) tai 25 (sisäinen) tai SAE J551-4 ja SAE J1113-41. Häiriönsietotestit Häiriönsietotestejä ei tehdä. 11 Direktiivi 72/306/ETY (Dieselin savutus) a) On suoritettava testi noudattamalla menetelmiä, jotka on kuvattu direktiivin 72/306/ETY liitteissä III ja IV. Noudatettavat raja-arvot on määritetty kyseisen direktiivin liitteessä V. b) Absorptiokertoimen korjattu arvo, johon viitataan direktiivin 72/306/ETY liitteessä I olevassa 4 kohdassa, on kiinnitettävä näkyvään ja helppopääsyiseen paikkaan. 12 Direktiivi 74/60/ETY (Sisävarusteet) Sisustusjärjestelyt a) Energian vaimentamista koskevien vaatimusten osalta ajoneuvon on katsottava täyttävän direktiivin 74/60/ETY vaatimukset, kun se on varustettu vähintään kahdella turvatyynyllä edessä, toisella ohjauspyörässä ja toisella kojelaudassa. b) Jos ajoneuvo on varustettu vain yhdellä turvatyynyllä edessä (ohjauspyörässä), kojelaudan on koostuttava energiaa vaimentavista materiaaleista. c) Tutkimuslaitoksen on tarkastettava, että direktiivin 74/60/ETY liitteessä I olevassa 5.1–5.7 kohdassa määritetyillä alueilla ei ole teräviä särmiä. Sähköinen ohjaus a) Sähkötoimiset ikkunat, kattopaneelijärjestelmät ja osastointijärjestelmät on testattava kyseisen direktiivin liitteessä I olevan 5.8 kohdan mukaisesti. Kyseisessä liitteessä 5.8.3 kohdassa mainittujen automaattisten suunnanvaihtojärjestelmien herkkyys voi poiketa vaatimuksista, jotka on määritetty 5.8.3.1.1 kohdassa. b) Automaattisia suunnanvaihtojärjestelmiä koskevia vaatimuksia ei sovelleta sähkötoimisiin ikkunoihin, joita ei voi sulkea, kun sytytysvirta on katkaistuna. 13 Direktiivi 74/61/ETY (Luvattoman käytön estolaite ja ajonestolaite) a) Ajoneuvo on varustettava seuraavilla laitteilla luvattoman käytön estämiseksi: — direktiivin 74/61/ETY liitteessä IV olevassa 2.2 kohdassa määritetty lukituslaite ja — ajonestolaite, joka täyttää tekniset vaatimukset, jotka on määritetty kyseisen direktiivin liitteessä V olevassa 3 kohdassa, ja 4 kohdan, erityisesti 4.1.1 kohdan olennaiset vaatimukset. b) Jos a kohtaa sovellettaessa on jälkiasennettava ajonestolaite, ajonestolaitteen tyypin on oltava direktiivin 74/61/ETY tai UNECE-säännön nro 97 tai nro 116 mukaisesti hyväksytty. 14 Direktiivi 74/297/ETY(d) (Ohjauslaitteen käyttäytyminen törmäyksessä) a) Hakijan on toimitettava valmistajan lausunto, jossa kerrotaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 74/297/ETY — FMVSS nro 203 (ohjausjärjestelmän antama törmäyssuojaus kuljettajalle) mukaan lukien FMVSS nro 204 (ohjauksen hallinnan siirtymä taaksepäin) — JSRRV:n 11 artikla. b) Tuotannossa olevalle ajoneuvolle voidaan hakijan pyynnöstä suorittaa testi, joka noudattaa direktiivin 74/297/ETY liitettä II. Ilmoitetun eurooppalaisen tutkimuslaitoksen, jolla on asiaan liittyvää osaamista, on suoritettava kyseinen testi. Hakijalle on toimitettava yksityiskohtainen seloste. 15 Direktiivi 74/408/ETY (istuinten lujuus – pääntuet) Istuimet, istuinten kiinnityspisteet ja säätöjärjestelmät Hakijan on toimitettava valmistajan lausunto, jossa kerrotaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 74/408/ETY — FMVSS nro 207 (istuinjärjestelmät). Pääntuet a) Kun edellä mainittu lausunto perustuu FMVSS nro 207:een, pääntukien on lisäksi täytettävä keskeiset vaatimukset, jotka on määritetty direktiivin 74/408/ETY liitteessä II olevassa 3 kohdassa ja kyseisen liitteen lisäyksessä I olevassa 5 kohdassa. b) On tehtävä ainoastaan testit, jotka on kuvattu kyseisen direktiivin liitteessä II olevassa 3.10, 5, 6 ja 7 kohdassa. c) Muussa tapauksessa hakijan on toimitettava valmistajan lausunto, jossa todetaan, että kyseinen ajoneuvo [ajoneuvon valmistenumero on määritettävä], vastaa FMVSS nro 202a:ta (pääntuet). 16 Direktiivi 74/483/ETY (Ulkonevat osat) a) Ajoneuvon korin ulkopinnan on vastattava yleisvaatimuksia, jotka on määritetty direktiivin 74/483/ETY liitteessä I olevassa 5 kohdassa. b) Tutkimuslaitoksen harkinnan mukaan on tarkastettava säännökset, joihin viitataan kyseisen direktiivin liitteessä I olevassa 6.1, 6.5, 6.6, 6.7, 6.8 ja 6.11 kohdassa. 17 Direktiivi 75/443/ETY (Nopeusmittari – peruutusvaihde) Nopeusmittarilaitteisto a) Osoitintaulun on oltava direktiivin 75/443/ETY liitteessä II olevan 4.1–4.2.3 kohdan mukainen. b) Jos tutkimuslaitoksella on syytä epäillä, että nopeusmittaria ei ole kalibroitu riittävän tarkasti, se voi edellyttää, että suoritetaan 4.3 kohdassa määritetyt testit. Peruutusvaihde Vaihdemekanismin on sisällettävä peruutusvaihde. 18 Direktiivi 76/114/ETY (Lakisääteiset kilvet) Ajoneuvon valmistenumero a) Ajoneuvo on varustettava ajoneuvon valmistenumerolla, joka koostuu vähintään kahdeksasta ja enintään 17 merkistä. 17 merkistä koostuvan ajoneuvon valmistenumeron on täytettävä vaatimukset, jotka on määritetty standardeissa ISO 3779:1983 ja 3780:1983. b) Ajoneuvon valmistenumero on sijoitettava selkeästi näkyvään ja helppopääsyiseen paikkaan niin, että se ei tuhoudu eikä huonone. c) Jos ajoneuvon koriin tai alustaan ei ole meistetty ajoneuvon valmistenumeroa, jäsenvaltio voi edellyttää, että valmistenumero lisätään jälkikäteen jäsenvaltion kansallisen lainsäädännön mukaisesti. Siinä tapauksessa kyseisen jäsenvaltion toimivaltaisen viranomaisen on valvottava toimenpidettä. Lakisääteinen kilpi Ajoneuvon valmistajan on kiinnitettävä ajoneuvoon tunnistekilpi. Lisäkilpeä ei saa pyytää ennen kuin hyväksyntä on myönnetty. 19 Direktiivi 76/115/ETY (Turvavöiden kiinnityspisteet) Hakijan on toimitettava valmistajan lausunto, jossa kerrotaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 76/115/ETY — FMVSS nro 210 (Turvavöiden kiinnityspisteet) — JSRRV:n 22-3 artikla. 20 Direktiivi 76/756/ETY (Valaisimien ja merkkivalolaitteiden asennus) a) Valaisimien asennuksen on täytettävä UNECE-säännön nro 48 muutossarjan 03 keskeiset vaatimukset lukuun ottamatta vaatimuksia, jotka on määritetty säännön nro 48 liitteissä 5 ja 6. b) Jäljempänä 21–26 ja 28–30 kohdassa mainituista valaisimien ja merkkivalolaitteiden lukumäärästä, keskeisistä suunnitteluominaisuuksista, sähköliitännöistä ja aikaansaadun tai paluuheijastuvan valon väristä ei sallita poikkeuksia. c) Valaisimet ja merkinantolaitteet, jotka on jälkiasennettava noudattaen edellä mainittua, on oltava varustettu EY-tyyppihyväksyntämerkinnällä. d) Lamput, jotka on varustettu kaasupurkaukseen perustuvalla valonlähteellä, ovat sallittuja vain silloin, kun asennetaan ajovalaisimien pesulaite ja tarvittaessa ajovalaisimien automaattinen korkeudensäätölaite. e) Lähivalaisinten on sovelluttava käytettäväksi sen puoleisessa liikenteessä, joka on ajoneuvon hyväksyntämaan lainsäädännön mukainen. 21 Direktiivi 76/757/ETY (Heijastimet) Tarvittaessa on ajoneuvon taakse lisättävä kaksi lisäheijastinta, joissa on EY-hyväksyntämerkintä ja joiden sijainnin on oltava UNECE-säännön nro 48 mukainen. 22 Direktiivi 76/758/ETY (Ääri-, etu- (sivu), taka- (sivu), jarru-, sivu- ja huomiovalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein. 23 Direktiivi 76/759/ETY (Suuntavalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valot toimivat oikein. 24 Direktiivi 76/760/ETY (Takarekisterikilven valot) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein. 25 Direktiivi 76/761/ETY (Ajovalaisimet (myös polttimot)) a) Ajoneuvoon asennettujen valaisimien lähivalon tuottama valaistus on tarkastettava epäsymmetristä lähivaloa tuottavia valaisimia koskevan UNECE-säännön nro 112 kohdan 6 mukaisesti. Sitä tarkoitusta varten voidaan viitata kyseisen säännön liitteessä 5 määritettyihin toleransseihin. b) Samaa päätöstä sovelletaan soveltuvin osin UNECE-säännön nro 98 tai 123 mukaisten valaisimien lähivaloon. 26 Direktiivi 76/762/ETY (Etusumuvalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein (jos valaisimet on asennettu). 27 Direktiivi 77/389/ETY (Vetokoukut) Kyseisessä direktiivissä määritettyjä vaatimuksia ei sovelleta. 28 Direktiivi 77/538/ETY (Takasumuvalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein. 29 Direktiivi 77/539/ETY (Peruutusvalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein (jos valaisimet on asennettu). 30 Direktiivi 77/540/ETY (Pysäköintivalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein (jos valaisimet on asennettu). 31 Direktiivi 77/541/ETY (Turvavyöt ja turvajärjestelmät) Komponentit a) Turvavöiden ei tarvitse olla direktiivin 77/541/ETY mukaisesti tyyppihyväksyttyjä. b) Kussakin turvavyössä on kuitenkin oltava tunnistemerkintä. c) Merkinnän tietojen on vastattava päätöstä, joka koskee turvavöiden kiinnityspisteitä (ks. 19 kohta). Asennusvaatimukset a) Ajoneuvo on varustettava turvavöillä direktiivin 77/541/ETY liitteessä XV määritettyjen vaatimusten mukaisesti. b) Jos a kohdan mukaisesti on jälkiasennettava turvavöitä, vöiden on oltava hyväksyttyjä direktiivin 77/541/ETY tai UNECE-säännön nro 16 mukaisesti. 32 Direktiivi 77/649/ETY (Näkyvyys eteen) a) Kuljettajan 180°:n etunäkökentässä, sellaisena kuin se on määriteltynä direktiivin 77/649/ETY liitteessä I olevassa 5.1.3 kohdassa, ei saa olla näköesteitä. b) Poiketen siitä, mitä a kohdassa todetaan, A-pilareita ja kyseisen direktiivin liitteessä I olevassa 5.1.3 kohdassa lueteltuja laitteita ei pidetä näköesteinä. c) A-pilareita saa olla enintään kaksi. 33 Direktiivi 78/316/ETY (Hallintalaitteiden, ilmaisimien ja osoittimien merkinnät) a) Direktiivin 78/316/ETY liitteen II edellyttämien symbolien ja niitä vastaavien ilmaisimien on oltava kyseisen direktiivin mukaisia. b) Jos näin ei ole, tutkimuslaitoksen on varmistettava, että ajoneuvoon asennetut symbolit, ilmaisimet ja osoittimet antavat kuljettajalle kattavat tiedot kyseisten ohjainlaitteiden toiminnasta. 34 Direktiivi 78/317/ETY (Huurteen- ja sumunpoistolaitteet) Ajoneuvo on varustettava riittävin tuulilasin huurteen- ja sumunpoistolaittein. Riittävänä pidetään mitä tahansa tuulilasin huurteenpoistolaitetta, joka täyttää vähintään direktiivin 78/317/ETY liitteessä I olevassa 5.1.1 kohdassa määritetyt vaatimukset. Riittävänä pidetään mitä tahansa tuulilasin sumunpoistolaitetta, joka täyttää vähintään kyseisen direktiivin liitteessä I olevassa 5.2.1 kohdassa määritetyt vaatimukset. 35 Direktiivi 78/318/ETY (Pesimet ja pyyhkimet) Ajoneuvo on varustettava riittävin tuulilasin pesu- ja pyyhinlaittein. Riittävänä pidetään mitä tahansa tuulilasin pesu- ja pyyhinlaitetta, joka täyttää vähintään direktiivin 78/318/ETY liitteessä I olevassa 5.1.3 kohdassa määritetyt ehdot. 36 Direktiivi 2001/56/EY (Lämmitysjärjestelmät) a) Ajoneuvon matkustajatila on varustettava lämmitysjärjestelmällä. b) Polttolämmitinten ja niiden asennuksen on oltava direktiivin 2001/56/EY liitteen VII mukaisia. Lisäksi nestekaasukäyttöisten polttolämmittimien ja lämmitysjärjestelmien on täytettävä kyseisen direktiivin liitteessä VIII määritetyt vaatimukset. c) Jälkiasennettavien lisälämmitysjärjestelmien on noudatettava kyseisessä direktiivissä määritettyjä vaatimuksia. 37 Direktiivi 78/549/ETY (Pyörien roiskesuojat) a) Ajoneuvo on suunniteltava niin, että se suojaa muita tienkäyttäjiä kimpoavilta kiviltä, mudalta, jäältä, lumelta ja vedeltä ja että se vähentää vaaroja, jotka aiheutuvat kosketuksesta liikkuviin pyöriin. b) Tutkimuslaitos voi tarkastaa, että direktiivin 78/549/ETY liitteessä I määritetyt keskeiset tekniset vaatimukset täyttyvät. c) Kyseisen direktiivin liitteessä I olevan 3 kohdan säännöksiä ei sovelleta. 38 Direktiivi 78/932/ETY (Pääntuet) Direktiivin 78/932/ETY vaatimuksia ei sovelleta. 39 Direktiivi 80/1268/ETY (CO2-päästöt ja polttoaineenkulutus) a) On suoritettava testi direktiivin 80/1268/ETY liitteessä I olevan 5 kohdan mukaisesti. b) Tämän liitteen 5.1.1 kohdassa määritettyjä vaatimuksia ei sovelleta. c) Jos pakokaasupäästötestiä ei suoriteta sovellettaessa 2 kohdassa mainittuja säännöksiä, CO2-päästöt ja polttoaineenkulutus on laskettava käyttämällä kaavaa, joka on määritetty selittävissä huomautuksissa (b) ja (c). 40 Direktiivi 80/1269/ETY (Moottorin teho) a) Hakijan on toimitettava valmistajan lausunto, jossa todetaan ajoneuvon moottorin enimmäisteho (kW) ja sitä vastaava alue kierroksina minuutissa. b) Vaihtoehtoisesti voidaan viitata moottorin lähtötehokäyrään, joka sisältää samat tiedot. 41 Direktiivi 2005/55/EY (Raskaiden hyötyajoneuvojen päästöt (Euro 4 ja 5) – sisäiset valvontajärjestelmät – savun opasiteetti) Pakokaasupäästöt a) On suoritettava testi direktiivin 2005/55/EY liitteessä I olevan 6.2 kohdan mukaisesti käyttämällä huononemiskertoimia, jotka on määritetty direktiivin 2005/78/EY liitteessä II olevassa 3.6 kohdassa. b) Noudatettavat raja-arvot on määritetty direktiivin 2005/55/EY liitteessä I olevassa taulukossa 1 tai 2. Sisäinen valvontajärjestelmä (OBD-järjestelmä) a) Ajoneuvoon on asennettava sisäinen valvontajärjestelmä. b) Sisäisen valvontajärjestelmän käyttöliittymän on kyettävä kommunikoimaan tavallisten diagnostiikkatyökalujen kanssa, joita käytetään säännöllisiin teknisiin tarkastuksiin. Savun opasiteetti a) Dieselmoottorilla varustetut ajoneuvot on testattava direktiivin 2005/55/EY liitteessä VI mainittujen testausmenetelmien mukaisesti. b) Absorptiokertoimen korjattu arvo on kiinnitettävä näkyvään ja helppopääsyiseen paikkaan. 44 Direktiivi 92/21/ETY (Massat ja mitat) a) Direktiivin 92/21/ETY liitteessä II olevan 3 kohdan vaatimukset on täytettävä. b) Edellä a kohdassa tarkoitettujen säännösten soveltamisessa huomioon otettavat massat ovat — tutkimuslaitoksen mittaama ajokuntoisen ajoneuvon massa, joka on määritetty direktiivin 2007/46/EY liitteessä I olevassa 2.6 kohdassa — ajoneuvon valmistajan ilmoittamat tai valmistajan kilvessä näkyvät kuormitetut massat, mukaan lukien tarrat tai käyttöoppaassa olevat tiedot. Kyseisiä massoja on pidettävä suurimpina teknisesti sallittuina kuormitettuina massoina. c) Suurimmista sallituista mitoista ei sallita poikkeuksia. 45 Direktiivi 92/22/ETY (Turvalasit) Komponentit a) Turvalasien on oltava joko karkaistua tai laminoitua turvalasia. b) Muovilasitetta saa asentaa ainoastaan kohteisiin, jotka sijaitsevat B-pilarin takana. c) Turvalasien ei tarvitse olla direktiivin 92/22/ETY mukaisesti hyväksyttyjä. Asennus a) Sovelletaan UNECE-säännön nro 43 liitteessä 21 määritettyjä asennusmääräyksiä. b) Tuulilasilla ja B-pilarin edessä olevalla lasitteella ei saa olla sävytettyjä kalvoja, jotka saattaisivat pienentää vähimmäisvaatimuksen mukaista säännöllistä valon läpäisysuhdetta. 46 Direktiivi 92/23/ETY (Renkaat) Komponentit Renkaissa on oltava EY-tyyppihyväksyntämerkintä, johon kuuluu symboli ’s’ (sound). Asennus a) Renkaiden mittojen, kantavuusluvun ja nopeusluokan on täytettävä direktiivin 92/23/ETY liitteessä IV määritetyt vaatimukset. b) Renkaan nopeusluokkamerkinnän on täsmättävä ajoneuvon rakenteelliseen huippunopeuteen. Ajoneuvoon asennettu nopeudenrajoitin ei vapauta tämän vaatimuksen soveltamisesta. c) Edellä olevan b kohdan säännösten soveltamista varten ajoneuvon valmistajan on ilmoitettava ajoneuvon huippunopeus. Tutkimuslaitos voi kuitenkin arvioida ajoneuvon rakenteellisen huippunopeuden käyttämällä moottorin enimmäislähtötehoa, enimmäiskierroslukumäärää minuutissa ja tietoja, jotka koskevat kinemaattista ketjua. 50 Direktiivi 94/20/EY (Kytkentälaitteet) Erilliset tekniset laitteet a) Alkuperäisen laitevalmistajan kytkentälaitteita, jotka on tarkoitettu sellaisen perävaunun vetämiseen, jonka enimmäismassa ei ylitä 1 500:aa kilogrammaa, ei tarvitse tyyppihyväksyä direktiivin 94/20/EY mukaisesti. Kytkentälaitetta pidetään alkuperäisen laitevalmistajan laitteena silloin, kun sitä kuvaillaan käyttöoppaassa tai vastaavassa tukiasiakirjassa, jonka ajoneuvon valmistaja toimittaa ajoneuvon ostajalle. Silloin, kun kyseinen kytkentälaite on hyväksytty ajoneuvon kanssa, hyväksyntätodistukseen on sisällyttävä asianmukainen teksti, jossa todetaan, että omistaja vastaa perävaunuun liitetyn kytkentälaitteen yhteensopivuudesta. b) Kytkentälaitteet, jotka eivät lukeudu a kohdassa mainittuihin, ja jälkiasennettavat kytkentälaitteet on tyyppihyväksyttävä direktiivin 94/20/EY mukaisesti. Asennus ajoneuvoon Tutkimuslaitoksen on tarkastettava, että kytkentälaitteiden asennus on direktiivin 94/20/EY liitteen VII mukainen. 53 Direktiivi 96/79/EY (Etutörmäys) (e) a) Hakijan on toimitettava valmistajan lausunto, jossa todetaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 96/79/EY — FMVSS nro 208 (matkustajatilan kolarisuojaus) — JSRRV:n 18 artikla. b) Valmistettavalle ajoneuvolle voidaan hakijan pyynnöstä suorittaa testi, joka on direktiivin 96/79/EY liitteen II mukainen. Ilmoitetun eurooppalaisen tutkimuslaitoksen, jolla on asiaan liittyvää osaamista, on tehtävä kyseinen testi. Hakijalle on toimitettava yksityiskohtainen seloste. 54 Direktiivi 96/27/EY (Sivutörmäys) a) Hakijan on toimitettava valmistajan lausunto, jossa todetaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 96/27/EY — FMVSS nro 214 (sivutörmäyssuojaus) — JSRRV:n 18 artikla. b) Tuotannossa olevalle ajoneuvolle voidaan hakijan pyynnöstä suorittaa direktiivin 96/27/EY liitteessä II olevan 3 kohdan mukainen testi. Ilmoitetun eurooppalaisen tutkimuslaitoksen, jolla on asiaan liittyvää osaamista, on tehtävä kyseinen testi. Hakijalle on toimitettava yksityiskohtainen seloste. 58 Asetus (EY) N:o 78/2009 (Jalankulkijoiden suojelu) Hätäjarrutehostin Ajoneuvot on varustettava kaikkiin pyöriin vaikuttavalla elektronisella lukkiutumattomalla jarrujärjestelmällä. Jalankulkijoiden suojelu Kyseisen asetuksen vaatimuksia aletaan soveltaa 1 päivästä tammikuuta 2013. Etusuojajärjestelmät Ajoneuvoon asennetut etusuojajärjestelmät on kuitenkin tyyppihyväksyttävä asetuksen (EY) N:o 78/2009 mukaisesti, ja niiden asennuksen on täytettävä kyseisen asetuksen liitteessä I olevassa 6 kohdassa asetetut olennaiset vaatimukset. 59 Direktiivi 2005/64/EY (Kierrätettävyys) Kyseisen direktiivin vaatimuksia ei sovelleta. 61 Direktiivi 2006/40/EY (Ilmastointijärjestelmä) Kyseisen direktiivin vaatimuksia on sovellettava.

II Osa: Luokkaan N1 kuuluvat ajoneuvot Kohta Viittaus säädökseen Vaihtoehtoiset vaatimukset 1 Direktiivi 70/157/ETY (Sallittu melutaso) Ohiajomelutesti a) On suoritettava testi noudattamalla menetelmää A, joka mainitaan UNECE-säännön nro 51 liitteessä 3. Noudatettavat rajoitukset on määritetty direktiivin 70/157/ETY liitteessä I olevassa 2.1 kohdassa. Sallittujen lukemien lisäksi sallitaan yksi lisädesibeli. b) Testausradan on oltava UNECE-säännön nro 51 liitteen 8 mukainen. Erilaista testausrataa voidaan käyttää sillä ehdolla, että tutkimuslaitos on suorittanut korrelaatiotestit. Tarvittaessa on käytettävä korrelaatiokerrointa. c) Kuitumaisia aineita sisältäviä pakokaasujärjestelmiä ei tarvitse käsitellä UNECE-säännön nro 51 liitteen 5 mukaisesti. Paikallaan seisovan ajoneuvon testi On suoritettava testi UNECE-säännön nro 51 liitteessä 3 olevan 3.2 kohdan mukaisesti. 2 Direktiivi 70/220/ETY (Päästöt) Pakokaasupäästöt a) On suoritettava tyyppi I -testi direktiivin 70/220/ETY liitteen III mukaisesti käyttämällä 5.3.6.2 kohdassa mainittuja huononemiskertoimia. Noudatettavat raja-arvot on määritetty kyseisen direktiivin liitteessä I olevassa 5.3.1.4 kohdassa. b) Ajoneuvolla ei tarvitse olla ajettu vähintään 3 000 kilometriä kuten kyseisen direktiivin liitteessä III olevassa 3.1.1 kohdassa edellytetään. c) Testauksessa käytettävän polttoaineen on oltava direktiivin 70/220/ETY liitteessä IX tarkoitettua vertailupolttoainetta. d) Dynamometrin asennuksessa on noudatettava teknisiä vaatimuksia, jotka on määritetty kyseisen direktiivin liitteessä III olevan lisäyksen 2 3.2 kohdassa. e) Edellä a kohdassa mainittua testiä ei pidä tehdä, kun voidaan osoittaa, että ajoneuvo vastaa kyseisen direktiivin liitteessä I olevan 5 kohdan alkuhuomautuksessa mainittuja California Code of Regulationsin vaatimuksia. Haihtumispäästöt Bensiinimoottoreilla varustettuihin ajoneuvoihin on asennettava haihtumispäästöjen hallintajärjestelmä (esim. hiilisäiliö). Kampikammiopäästöt Kampikammiopäästöjen kierrättämiseen tarkoitettu laite vaaditaan. Sisäinen valvontajärjestelmä (OBD-järjestelmä) a) Ajoneuvoon on asennettava sisäinen valvontajärjestelmä. b) Sisäisen valvontajärjestelmän käyttöliittymän on kyettävä kommunikoimaan tavallisten diagnostiikkatyökalujen kanssa, joita käytetään säännöllisiin teknisiin tarkastuksiin. 2a Asetus (EY) N:o 715/2007 Kevyiden hyötyajoneuvojen päästöt (Euro 5 ja Euro 6) / tietojen saatavuus Pakokaasupäästöt a) On suoritettava tyyppi I -testi asetuksen (EY) N:o 692/2008 liitteen III mukaisesti käyttämällä asetuksen (EY) N:o 692/2008 liitteessä VII olevassa 1.4 kohdassa määritettyjä huononemiskertoimia. Noudatettavat raja-arvot on määritetty asetuksen (EY) N:o 715/2007 liitteessä I olevissa taulukoissa I ja II. b) Ajoneuvolla ei tarvitse olla ajettu vähintään 3 000 kilometriä, toisin kuin UNECE-säännön nro 83 liitteessä 4 olevassa 3.1.1 kohdassa on mainittu. c) Testauksessa käytettävän polttoaineen on oltava asetuksen (EY) N:o 692/2008 liitteessä IX tarkoitettua vertailupolttoainetta. d) Dynamometrin asennuksessa on noudatettava teknisiä vaatimuksia, jotka on määritetty UNECE-säännön nro 83 liitteessä 4 olevassa 3.2 kohdassa. e) Edellä a kohdassa mainittua testiä ei pidä tehdä, kun voidaan osoittaa, että ajoneuvo vastaa asetuksen (EY) N:o 692/2008 liitteessä I olevassa 2 kohdassa mainittuja California Code of Regulationsin vaatimuksia. Haihtumispäästöt Bensiinimoottoreissa on oltava haihtumispäästöjen hallintajärjestelmä (esim. hiilisäiliö). Kampikammiopäästöt Kampikammiopäästöjen kierrättämiseen tarkoitettu laite vaaditaan. Sisäinen valvontajärjestelmä (OBD-järjestelmä) Ajoneuvoon on asennettava sisäinen valvontajärjestelmä. Sisäisen valvontajärjestelmän käyttöliittymän on kyettävä kommunikoimaan tavallisten diagnostiikkatyökalujen kanssa, joita käytetään säännöllisiin teknisiin tarkastuksiin. Savun opasiteetti a) Dieselmoottorilla varustetut ajoneuvot on testattava asetuksen (EY) N:o 692/2008 liitteessä IV olevassa lisäyksessä 2 mainittujen testausmenetelmien mukaisesti. b) Absorptiokertoimen korjattu arvo on kiinnitettävä näkyvään ja helppopääsyiseen paikkaan. CO2-päästöt ja polttoaineenkulutus a) Testi on suoritettava asetuksen (EY) N:o 692/2008 liitteen XII mukaisesti. b) Ajoneuvolla ei tarvitse olla ajettu vähintään 3 000 kilometriä, toisin kuin UNECE-säännön nro 83 liitteessä 4 olevassa 3.1.1 kohdassa on mainittu. c) Jos ajoneuvo vastaa California Code of Regulationsin vaatimuksia, jotka on mainittu asetuksen (EY) N:o 692/2008 liitteessä I olevassa 2 kohdassa, jolloin pakokaasupäästötestejä ei siis edellytetä, jäsenvaltioiden on laskettava CO2-päästöt ja polttoaineenkulutus käyttämällä selittävissä huomautuksissa (b) ja (c) määritettyä kaavaa. Tietojen saatavuus Tietojen saatavuutta koskevia säännöksiä ei sovelleta. 3 Direktiivi 70/221/ETY (Polttoainesäiliöt – alleajosuojat takana) Polttoainesäiliöt a) Polttoainesäiliöiden on oltava direktiivin 70/221/ETY liitteessä I olevan 5 kohdan mukaisia lukuun ottamatta 5.1, 5.2 ja 5.12 kohtaa. Säiliöiden on oltava erityisesti 5.9 ja 5.9.1 kohdan mukaisia, mutta tippumistestiä ei tehdä. b) Nestekaasua tai paineistettua maakaasua kuljettavien säiliöiden on oltava tyyppihyväksyttyjä sen mukaan, mitä UNECE-säännön nro 67 muutossarjassa 01 tai säännössä nro 110(a) on määritetty. Muovimateriaalista valmistettuja polttoainesäiliöitä koskevat erityissäännökset Hakijan on toimitettava valmistajan lausunto, jossa kerrotaan, että kyseisen ajoneuvon [ajoneuvon valmistenumero on määritettävä] polttoainesäiliö vastaa vähintään yhtä seuraavista: — direktiivin 70/221/ETY 6.3 kohta — FMVSS nro 301 (polttoainejärjestelmän eheys) — UNECE-säännön nro 34 liite 5. Alleajosuojat takana a) Ajoneuvon takaosa on rakennettava direktiivin 70/221/ETY liitteessä II olevan 5 kohdan mukaisesti. b) Kyseisiä tarkoituksia varten riittää, että 5.2 kohdan toisessa alakohdassa mainitut ehdot täyttyvät. c) Jos edellä mainittua sovellettaessa on jälkiasennettava takasuojalaite, laitteen on noudatettava kyseisen direktiivin liitteessä II olevaa 5.3 ja 5.4 kohtaa. 4 Direktiivi 70/222/ETY (Takarekisterikilven tila) Rekisterikilven tilan, kallistuksen, näkyvyyskulman ja asennon on oltava direktiivin 70/222/ETY mukaisia. 5 Direktiivi 70/311/ETY (Ohjauslaite) Mekaaniset järjestelmät a) Ohjausmekanismi on rakennettava itsekeskittyväksi. Tämän säännöksen noudattaminen on varmistettava suorittamalla testi, joka on direktiivin 70/311/ETY liitteessä I olevan 5.1.2 ja 5.2.1 kohdan mukainen. b) Ohjauslaitteiston vikaantuminen ei saa aiheuttaa sitä, että ajoneuvon hallinta menetetään täysin. Monimutkainen elektroninen ajoneuvonohjausjärjestelmä (drive-by-wire-laitteet) Monimutkainen elektroninen ohjausjärjestelmä sallitaan vain silloin, kun se on UNECE-säännön nro 79 liitteen 6 mukainen. 6 Direktiivi 70/387/ETY (Ovien lukot ja saranat) a) Ovien lukkojen ja saranoiden on oltava direktiivin 70/387/ETY liitteessä I olevan 3.2.1, 3.3.2 ja 3.4.1 kohdan mukaisia. b) 3.4.1 kohdassa määritettyjä vaatimuksia ei sovelleta, kun osoitetaan, että UNECE-säännön nro 11 tarkistuksen 1 muutoksen 2 6.1.5.4 kohtaa noudatetaan. 7 Direktiivi 70/388/ETY (Äänimerkinantolaite) Komponentit Äänimerkinantolaitteiden ei tarvitse olla direktiivin 70/388/ETY mukaisesti tyyppihyväksyttyjä. Laitteiden on kuitenkin annettava yhtäjaksoista ääntä, kuten kyseisen direktiivin 70/388/ETY liitteessä I olevassa 1.1 kohdassa edellytetään. Asennus ajoneuvoon a) On suoritettava testi direktiivin 70/388/ETY liitteessä I olevan 2 kohdan mukaisesti. b) Enimmäisäänenpainetason on oltava kyseisen liitteen 2.1.4 kohdan mukainen. 8 Direktiivi 2003/97/EY (Epäsuoran näkemän tarjoavat laitteet) Komponentit a) Ajoneuvossa on oltava direktiivin 2003/97/EY liitteessä III olevan 2 kohdan mukaiset taustapeilit. b) Peilien ei tarvitse olla kyseisen direktiivin mukaisesti tyyppihyväksyttyjä. c) Peilien kaarevuussäteet eivät saa aiheuttaa merkittäviä optisia vääristymiä. Kaarevuussäteet on tutkimuslaitoksen harkinnan mukaan tarkastettava noudattamalla menetelmää, joka on kuvattu direktiivin 2003/97/EY liitteen II lisäyksessä 1. Kaarevuussäteet eivät saa alittaa arvoja, joita kyseisen direktiivin liitteessä II olevassa 3.4 kohdassa edellytetään. Asennus ajoneuvoon On tehtävä mittaus, jotta voidaan varmistua siitä, että näkökentät noudattavat joko direktiivin 2003/97/EY liitteessä III olevaa 5 kohtaa tai direktiivin 71/127/ETY liitteessä III olevaa 5 kohtaa. 9 Direktiivi 71/320/ETY (Jarrulaitteet) Yleiset säännökset a) Jarrujärjestelmä on rakennettava direktiivin 71/320/ETY liitteessä I olevan 2 kohdan mukaisesti. b) Ajoneuvot on varustettava elektronisella lukkiutumattomalla jarrujärjestelmällä, joka kattaa kaikki pyörät. c) Jarrujärjestelmän ominaisuuksien on vastattava kyseisen direktiivin liitteessä II olevaa 2 kohtaa. d) Tällaisia tarkoituksia varten on tehtävä tietestejä radalla, jonka pinnassa on hyvä pito. Seisontajarrutesti on tehtävä 18 %:n kaltevuudessa (ylös ja alas). Ainoastaan jäljempänä mainitut testit on tehtävä. Ajoneuvon on kaikissa tapauksissa oltava täysin kuormitettu. e) Edellä c kohdassa mainittua tietestiä ei pidä tehdä silloin, kun hakijalla on toimittaa valmistajan lausunto, jossa kerrotaan, että ajoneuvo vastaa joko UNECE-sääntöä nro 13-H mukaan lukien lisäys 5 tai FMVSS nro 135:tä. Käyttöjarru a) On tehtävä tyyppi 0 -testi, joka määritetään direktiivin 71/320/ETY liitteessä II olevassa 1.2.2 ja 1.2.3 kohdassa. b) Lisäksi on tehtävä tyyppi I -testi, joka on määritetty kyseisen direktiivin liitteessä II olevassa 1.3 kohdassa. Seisontajarru Testi on tehtävä kyseisen direktiivin liitteessä II olevan 2.1.3 kohdan mukaisesti. 10 Direktiivi 72/245/ETY (Radiohäiriöt (sähkömagneettinen yhteensopivuus)) Komponentit a) Sähkö-/elektroniikka-asennelmien ei tarvitse olla direktiivin 72/245/ETY mukaisesti tyyppihyväksyttyjä. b) Jälkiasennettujen sähkö- tai elektroniikkalaitteiden on kuitenkin oltava kyseisen direktiivin mukaisia. Sähkömagneettinen säteily Hakijan on toimitettava valmistajan lausunto, jossa todetaan, että ajoneuvo noudattaa direktiiviä 72/245/ETY tai seuraavia vaihtoehtoisia standardeja: — laajakaistainen sähkömagneettinen säteily: CISPR 12 tai SAE J551-2 — kapeakaistainen sähkömagneettinen säteily: CISPR 12 (ulkoinen) tai 25 (sisäinen) tai SAE J551-4 ja SAE J1113-41. Häiriönsietotestit Häiriönsietotestejä ei tehdä. 11 Direktiivi 72/306/ETY (Dieselin savutus) a) On suoritettava testi noudattamalla menetelmiä, jotka on kuvattu direktiivin 72/306/ETY liitteissä III ja IV. Noudatettavat raja-arvot on määritetty kyseisen direktiivin liitteessä V. b) Absorptiokertoimen korjattu arvo, johon viitataan direktiivin 72/306/ETY liitteessä I olevassa 4 kohdassa, on kiinnitettävä näkyvään ja helppopääsyiseen paikkaan. 13 Direktiivi 74/61/ETY (Luvattoman käytön estolaite ja ajonestolaite) a) Luvattoman käytön estämiseksi ajoneuvo on varustettava direktiivin 74/61/ETY liitteessä IV olevan 2.2 kohdan mukaisella lukituslaitteella. b) Jos ajonestolaite on asennettu, sen on täytettävä tekniset vaatimukset, jotka on määritetty kyseisen direktiivin liitteessä V olevassa 3 kohdassa, ja lisäksi kohdan 4, erityisesti kohdan 4.1.1, olennaiset vaatimukset. 14 Direktiivi 74/297/ETY(f) (Ohjauslaitteen käyttäytyminen törmäyksessä) a) Hakijan on toimitettava valmistajan lausunto, jossa kerrotaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 74/297/ETY — FMVSS nro 203 (ohjausjärjestelmän antama törmäyssuojaus kuljettajalle) mukaan lukien FMVSS nro 204 (ohjauksen hallinnan siirtymä taaksepäin) — JSRRV:n 11 artikla. b) Tuotannossa olevalle ajoneuvolle voidaan hakijan pyynnöstä suorittaa testi, joka noudattaa direktiivin 74/297/ETY liitettä II. Ilmoitetun eurooppalaisen tutkimuslaitoksen, jolla on asiaan liittyvää osaamista, on suoritettava kyseinen testi. Hakijalle on toimitettava yksityiskohtainen seloste. 15 Direktiivi 74/408/ETY Istuinten lujuus – pääntuet Istuimet, istuinten kiinnityspisteet ja säätöjärjestelmät Istuinten ja niiden säätöjärjestelmien on oltava direktiivin 74/408/ETY liitteen IV mukaisia. Pääntuet a) Pääntukien on täytettävä direktiivin 74/408/ETY liitteessä II olevan 3 kohdan ja kyseisen liitteen lisäyksessä I olevan 5 kohdan keskeiset vaatimukset. b) On tehtävä ainoastaan testit, jotka on kuvattu kyseisen direktiivin liitteessä II olevassa 3.10, 5, 6 ja 7 kohdassa. 17 Direktiivi 75/443/ETY (Nopeusmittari – peruutusvaihde) Nopeusmittarilaitteisto a) Osoitintaulun on oltava direktiivin 75/443/ETY liitteessä II olevan 4.1–4.2.3 kohdan mukainen. b) Jos tutkimuslaitoksella on syytä epäillä, että nopeusmittaria ei ole kalibroitu riittävän tarkasti, se voi edellyttää, että suoritetaan 4.3 kohdassa määritetyt testit. Peruutusvaihde Vaihdemekanismin on sisällettävä peruutusvaihde. 18 Direktiivi 76/114/ETY (Lakisääteiset kilvet) Ajoneuvon valmistenumero a) Ajoneuvo on varustettava ajoneuvon valmistenumerolla, joka koostuu vähintään kahdeksasta ja enintään 17 merkistä. 17 merkistä koostuvan ajoneuvon valmistenumeron on täytettävä vaatimukset, jotka on määritetty standardeissa ISO 3779:1983 ja 3780:1983. b) Ajoneuvon valmistenumero on sijoitettava selkeästi näkyvään ja helppopääsyiseen paikkaan niin, että se ei tuhoudu eikä huonone. c) Jos ajoneuvon koriin tai alustaan ei ole painettu ajoneuvon valmistenumeroa, jäsenvaltio voi edellyttää, että valmistenumero lisätään jälkikäteen jäsenvaltion kansallisen lainsäädännön mukaisesti. Siinä tapauksessa kyseisen jäsenvaltion toimivaltaisen viranomaisen on valvottava toimenpidettä. Lakisääteinen kilpi Ajoneuvon valmistajan on kiinnitettävä ajoneuvoon tunnistekilpi. Lisäkilpeä ei saa pyytää ennen kuin hyväksyntä on myönnetty. 19 Direktiivi 76/115/ETY (Turvavöiden kiinnityspisteet) Hakijan on toimitettava valmistajan lausunto, jossa kerrotaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 76/115/ETY — FMVSS nro 210 (Turvavöiden kiinnityspisteet) — JSRRV:n 22-3 artikla. 20 Direktiivi 76/756/ETY (Valaisimien ja merkkivalolaitteiden asennus) a) Valaisimien asennuksen on täytettävä UNECE-säännön nro 48 muutossarjan 03 keskeiset vaatimukset lukuun ottamatta vaatimuksia, jotka on määritetty säännön nro 48 liitteessä 5 ja 6. b) Jäljempänä 21–26 ja 28–30 kohdassa mainituista valaisimien ja merkkivalolaitteiden lukumäärästä, keskeisistä suunnitteluominaisuuksista, sähköliitännöistä ja aikaan saadun tai paluuheijastuvan valon väristä ei sallita poikkeuksia. c) Valaisimet ja merkinantolaitteet, jotka on jälkiasennettava noudatettaessa edellä mainittua, on varustettava EY-tyyppihyväksyntämerkinnällä. d) Lamput, jotka on varustettu kaasupurkaukseen perustuvalla valonlähteellä, ovat sallittuja vain silloin, kun asennetaan ajovalaisimien pesulaite ja tarvittaessa ajovalaisimien automaattinen säätölaite. e) Lähivalaisinten on sovelluttava valokuvioltaan käytettäväksi sen puoleisessa liikenteessä, joka on ajoneuvon hyväksyntämaan lainsäädännön mukainen. 21 Direktiivi 76/757/ETY (Heijastimet) Tarvittaessa on ajoneuvon taakse lisättävä kaksi lisäheijastinta, joissa on EY-hyväksyntämerkintä ja joiden sijainnin on oltava UNECE-säännön nro 48 mukainen. 22 Direktiivi 76/758/ETY (Ääri-, etu- (sivu), taka- (sivu), jarru-, sivu- ja huomiovalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein. 23 Direktiivi 76/759/ETY (Suuntavalaisimet) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein. 24 Direktiivi 76/760/ETY (Takarekisterikilven valot) Kyseisessä direktiivissä määritettyjä vaatimuksia ei sovelleta. Tutkimuslaitoksen on kuitenkin tarkastettava, että valaisimet toimivat oikein. 25 Direktiivi 76/761/ETY (Ajovalaisimet (myös polttimot)) a) Ajoneuvoon asennettujen valaisimien lähivalon tuottama valaistus on tarkastettava epäsymmetristä lähivaloa tuottavia valaisimia koskevan UNECE-säännön nro 112 kohdan 6 mukaisesti. Sitä tarkoitusta varten voidaan viitata kyseisen säännön liitteessä 5 määritettyihin toleransseihin. b) Samaa päätöstä on sovellettava soveltuvin osin UNECE-säännön nro 98 tai 123 mukaisten valaisimien lähivaloon. 26 Direktiivi 76/762/ETY (Etusumuvalaisimet) Kyseisen direktiivin säännöksiä ei sovelleta. Tutkimuslaitoksen on kuitenkin tarkastettava, että valaisimet toimivat oikein (jos valaisimet on asennettu). 27 Direktiivi 77/389/ETY (Vetokoukut) Kyseisen direktiivin vaatimuksia ei sovelleta. 28 Direktiivi 77/538/ETY (Takasumuvalaisimet) Kyseisen direktiivin säännöksiä ei sovelleta. Tutkimuslaitoksen on kuitenkin tarkastettava, että valaisimet toimivat oikein. 29 Direktiivi 77/539/ETY (Peruutusvalaisimet) Kyseisen direktiivin säännöksiä ei sovelleta. Tutkimuslaitoksen on kuitenkin tarkastettava, että valaisimet toimivat oikein (jos valaisimet on asennettu). 30 Direktiivi 77/540/ETY (Pysäköintivalaisimet) Kyseisen direktiivin säännöksiä ei sovelleta. Tutkimuslaitoksen on kuitenkin tarkastettava, että valaisimet toimivat oikein (jos valaisimet on asennettu). 31 Direktiivi 77/541/ETY (Turvavyöt ja turvajärjestelmät) Komponentit a) Turvavöiden ei tarvitse olla direktiivin 77/541/ETY mukaisesti tyyppihyväksyttyjä. b) Kussakin turvavyössä on kuitenkin oltava tunnistemerkintä. c) Merkinnän tietojen on vastattava päätöstä, joka koskee turvavöiden kiinnityspisteitä (ks. 19 kohta). Asennusvaatimukset a) Ajoneuvo on varustettava turvavöillä direktiivin 77/541/ETY liitteessä XV määritettyjen vaatimusten mukaisesti. b) Jos a kohdan mukaisesti on jälkiasennettava turvavöitä, vöiden on oltava hyväksyttyjä direktiivin 77/541/ETY tai UNECE-säännön nro 16 mukaisesti. 33 Direktiivi 78/316/ETY (Hallintalaitteiden, ilmaisimien ja osoittimien merkinnät) a) Direktiivin 78/316/ETY liitteen II edellyttämien symbolien ja niitä vastaavien ilmaisimien on oltava kyseisen direktiivin mukaisia. b) Jos näin ei ole, tutkimuslaitoksen on varmistettava, että ajoneuvoon asennetut symbolit, ilmaisimet ja osoittimet antavat kuljettajalle kattavat tiedot kyseisten ohjainlaitteiden toiminnasta. 34 Direktiivi 78/317/ETY Huurteen-/sumunpoistolaitteet Ajoneuvo on varustettava riittävin tuulilasin huurteen- ja sumunpoistolaittein. 35 Direktiivi 78/318/ETY Pesimet/pyyhkimet Ajoneuvo on varustettava riittävin tuulilasin pesu- ja pyyhinlaittein. 36 Direktiivi 2001/56/EY (Lämmitysjärjestelmät) a) Ajoneuvon matkustajatila on varustettava lämmitysjärjestelmällä. b) Polttolämmitinten ja niiden asennuksen on oltava direktiivin 2001/56/EY liitteen VII mukaisia. Lisäksi nestekaasukäyttöisten polttolämmittimien ja lämmitysjärjestelmien on täytettävä kyseisen direktiivin liitteessä VIII määritetyt vaatimukset. c) Jälkiasennettavien lisälämmitysjärjestelmien on noudatettava kyseisessä direktiivissä määritettyjä vaatimuksia. 39 Direktiivi 80/1268/ETY (CO2-päästöt ja polttoaineenkulutus) a) On suoritettava testi direktiivin 80/1268/ETY liitteessä I olevan 5 kohdan mukaisesti. b) Kyseisessä liitteessä olevassa 5.1.1 kohdassa määritettyjä vaatimuksia ei sovelleta. c) Jos pakokaasupäästötestiä ei suoriteta sovellettaessa kyseisen liitteen 2 kohdassa mainittuja säännöksiä, CO2-päästöt ja polttoaineenkulutus on laskettava käyttämällä kaavaa, joka on määritetty selittävissä huomautuksissa (b) ja (c). 40 Direktiivi 80/1269/ETY (Moottorin teho) a) Hakijan on toimitettava valmistajan lausunto, jossa todetaan ajoneuvon moottorin enimmäisteho (kW) ja sitä vastaava alue kierroksina minuutissa. b) Vaihtoehtoisesti voidaan viitata moottorin lähtötehokäyrään, joka sisältää samat tiedot. 41 Direktiivi 2005/55/EY (Raskaiden hyötyajoneuvojen päästöt (Euro IV ja V) – sisäiset valvontajärjestelmät – savun opasiteetti) Pakokaasupäästöt a) On suoritettava testi direktiivin 2005/55/EY liitteessä I olevan 6.2 kohdan mukaisesti käyttämällä huononemiskertoimia, jotka on määritetty direktiivin 2005/78/EY liitteessä II olevassa 3.6 kohdassa. b) Noudatettavat raja-arvot on määritetty direktiivin 2005/55/EY liitteessä I olevassa taulukossa 1 tai 2. Sisäinen valvontajärjestelmä (OBD-järjestelmä) a) Ajoneuvoon on asennettava sisäinen valvontajärjestelmä. b) Sisäisen valvontajärjestelmän käyttöliittymän on kyettävä kommunikoimaan tavallisten diagnostiikkatyökalujen kanssa, joita käytetään säännöllisiin teknisiin tarkastuksiin. Savun opasiteetti a) Dieselmoottorilla varustetut ajoneuvot on testattava direktiivin 2005/55/EY liitteessä VI mainittujen testausmenetelmien mukaisesti. b) Absorptiokertoimen korjattu arvo on kiinnitettävä näkyvään ja helppopääsyiseen paikkaan. 45 Direktiivi 92/22/ETY (Turvalasit) Komponentit a) Turvalasien on oltava joko karkaistua tai laminoitua turvalasia. b) Muovilasitetta saa asentaa ainoastaan kohteisiin, jotka sijaitsevat B-pilarin takana. c) Turvalasien ei tarvitse olla direktiivin 92/22/ETY mukaisesti hyväksyttyjä. Asennus a) Sovelletaan UNECE-säännön nro 43 liitteessä 21 määritettyjä asennusmääräyksiä. b) Tuulilasilla ja B-pilarin edessä olevalla lasitteella ei saa olla sävytettyjä kalvoja, jotka saattaisivat pienentää vähimmäisvaatimuksen mukaista säännöllistä valon läpäisysuhdetta. 46 Direktiivi 92/23/ETY (Renkaat) Komponentit Renkaissa on oltava EY-tyyppihyväksyntämerkintä, johon kuuluu symboli ’s’ (sound). Asennus a) Renkaiden mittojen, kantavuusluvun ja nopeusluokan on täytettävä direktiivin 92/23/ETY liitteessä IV määritetyt vaatimukset. b) Renkaan nopeusluokkasymbolin on täsmättävä ajoneuvon rakenteelliseen huippunopeuteen. c) Ajoneuvoon asennettu nopeudenrajoitin ei vapauta tämän vaatimuksen soveltamisesta. d) Edellä olevan b kohdan säännösten soveltamista varten ajoneuvon valmistajan on ilmoitettava ajoneuvon huippunopeus. Tutkimuslaitos voi kuitenkin arvioida ajoneuvon rakenteellisen huippunopeuden käyttämällä moottorin enimmäislähtötehoa, enimmäiskierroslukumäärää minuutissa ja tietoja, jotka koskevat kinemaattista ketjua. 48 Direktiivi 97/27/EY (Massat ja mitat) a) Direktiivin 97/27/EY liitteen I keskeiset vaatimukset on täytettävä. Kyseisen liitteen 7.8.3, 7.9 ja 7.10 kohdassa määritettyjä vaatimuksia ei kuitenkaan sovelleta. b) Edellä olevan a kohdan säännösten soveltamisessa huomioon otettavat massat ovat — tutkimuslaitoksen mittaama ajokuntoisen ajoneuvon massa, joka on määritetty direktiivin 2007/46/EY liitteessä I olevassa 2.6 kohdassa — ajoneuvon valmistajan ilmoittamat tai valmistajan kilvessä näkyvät suurimmat kuormitetut massat mukaan lukien tarrat tai käyttöoppaassa olevat tiedot. Kyseisiä massoja on pidettävä suurimpina teknisesti sallittuina kuormitettuina massoina. c) Hakijan tekemiä teknisiä muutoksia, kuten renkaiden vaihtamista renkaisiin, joiden kantavuusluku on pienempi ja joiden tarkoituksena on pienentää ajoneuvon suurin teknisesti sallittu kokonaismassa 3,5 tonniin tai sen alle, jotta ajoneuvolle voidaan myöntää yksittäishyväksyntä, ei sallita. d) Suurimmista sallituista mitoista ei sallita poikkeuksia. 49 Direktiivi 92/114/ETY (Ohjaamon ulkonevat osat) a) Direktiivin 92/114/ETY liitteessä I olevan 6 kohdan mukaisesti direktiivin 74/483/ETY liitteessä I olevassa 5 kohdassa määritettyjen yleisvaatimusten on täytyttävä. b) Tutkimuslaitoksen harkinnan mukaan on täytettävä vaatimukset, jotka on määritetty direktiivin 74/483/ETY liitteessä I olevassa 6.1, 6.5, 6.6, 6.7, 6.8 ja 6.11 kohdassa. 50 Direktiivi 94/20/EY (Kytkentälaitteet) Erilliset tekniset laitteet a) Alkuperäisen laitevalmistajan osanvalmistajan kytkentälaitteita, jotka on tarkoitettu sellaisen perävaunun vetämiseen, jonka enimmäismassa ei ylitä 1 500:aa kilogrammaa, ei tarvitse tyyppihyväksyä direktiivin 94/20/EY mukaisesti. b) Kytkentälaitetta pidetään alkuperäisen laitevalmistajan laitteena silloin, kun sitä kuvaillaan käyttöoppaassa tai vastaavassa tukiasiakirjassa, jonka ajoneuvon valmistaja toimittaa ajoneuvon ostajalle. c) Silloin, kun kyseinen kytkentälaite on hyväksytty ajoneuvon kanssa, hyväksyntätodistukseen on sisällyttävä asianmukainen teksti, jossa todetaan, että omistaja vastaa perävaunuun liitetyn kytkentälaitteen yhteensopivuudesta. d) Kytkentälaitteet, jotka eivät lukeudu a kohdassa mainittuihin, ja jälkiasennettavat kytkentälaitteet on tyyppihyväksyttävä direktiivin 94/20/EY mukaisesti. Asennus ajoneuvoon Tutkimuslaitoksen on tarkastettava, että kytkentälaitteiden asennus on direktiivin 94/20/EY liitteen VII mukainen. 54 Direktiivi 96/27/EY (Sivutörmäys) a) Hakijan on toimitettava valmistajan lausunto, jossa todetaan, että kyseinen ajoneuvo [ajoneuvon valmistenumero on määritettävä] vastaa vähintään yhtä seuraavista: — direktiivi 96/27/EY — FMVSS nro 214 (sivutörmäyssuojaus) — JSRRV:n 18 artikla. b) Tuotannossa olevalle ajoneuvolle voidaan hakijan pyynnöstä suorittaa testi, joka noudattaa direktiivin 96/27/EY liitteessä II olevaa 3 kohtaa. c) Ilmoitetun eurooppalaisen tutkimuslaitoksen, jolla on asiaan liittyvää osaamista, on suoritettava kyseinen testi. Hakijalle on toimitettava yksityiskohtainen seloste. 56 Direktiivi 98/91/EY Vaarallisten aineiden kuljetukseen tarkoitetut ajoneuvot Vaarallisten aineiden kuljetukseen tarkoitettujen ajoneuvojen on oltava direktiivin 94/55/EY mukaisia. 58 Asetus (EY) N:o 78/2009 (Jalankulkijoiden suojelu) Hätäjarrutehostin Ajoneuvot on varustettava elektronisella lukkiutumattomalla jarrujärjestelmällä, joka kattaa kaikki pyörät. Jalankulkijoiden suojelu Kyseisen asetuksen vaatimuksia ei sovelleta 24 päivään elokuuta 2018 ajoneuvoihin, joiden suurin massa on enintään 2 500 kg, ja 24 päivään elokuuta 2019 ajoneuvoihin, joiden suurin massa on yli 2 500 kg. Etusuojajärjestelmät Ajoneuvoon asennetut etusuojajärjestelmät on kuitenkin tyyppihyväksyttävä asetuksen (EY) N:o 78/2009 mukaisesti, ja niiden asennuksen on täytettävä kyseisen asetuksen liitteessä I olevassa 6 kohdassa asetetut olennaiset vaatimukset. 59 Direktiivi 2005/64/EY (Kierrätettävyys) Kyseisen direktiivin vaatimuksia ei sovelleta. 61 Direktiivi 2006/40/EY (Ilmastointijärjestelmä) Kyseisen direktiivin vaatimuksia on sovellettava.